Case ID: 1000412
Sentence 0: İş üzrə Təqsirləndirilən şəxs məhkəmə iclasında özünü Azərbaycan Respublikası CM-nin 178.2.4-cü maddəsi ilə elan edilmiş ittiham üzrə təqsirli bilmədi və ifadəsində mərhum atası X1 Ağdaş rayonu, Xosrov kəndində yerləşən torpaq sahəsi olduğunu və həmin torpaq sahəsi ilə bağlı məhkəmədə mübahisəli işlərinin olduğunu və bu işlərlə bağlı 2018-ci ilin avqust ayının əvvəllərində Bakı şəhərinə Prezident Aparatına getdiyini, orada Prezidentin baş köməkçisi Fuad Ələsgərovla görüşdüyünü, bundan sonra çölə çıxanda Tahirənin ona yaxınlaşıb onun da Fuad Ələsgərovun qəbuluna girmək istədiyini, lakin mümkün olmadığını və ona köməklik etməsini istədiyini, bundan sonra Fuad Ələsgərovun katibəsinə zəng vurub xahiş etdiyini, daha sonra Tahirə də inzibati binaya daxil olub Fuad Ələsgərovun qəbuluna girdiyini, Tahirə çıxanadək həyətdə onun bacısının yanında gözlədiyini, həmin zaman Tahirənin bacısının ondan mobil nömrəsini aldığını, adını və yaşayış yerini öyrəndiyini, Tahirə çıxdıqdan sonra ona onun yaşadığı kənddə həyat yoldaşına məxsus çay evinin qarşısındakı 1.5 sot torpaq sahəsinin onların mülkiyyətinə verilməsini istədiyini, həmçinin bacısı İlahənin həyat yoldaşı ilə aralarında məhkəmədə mülklə bağlı mübahisəli işləri olduğunu dediyini, Tovuz rayon məhkəməsnin hakimi və orada olan vəkillərin onların işlərini həll edə bilmədiyini, bunun üçün ondan yaxşı bilən bir vəkil tapmasını xahiş etdiyini, bundan sonra onlara Ağdaş rayonunda tanış vəkillərinin olduğunu bildirdiyini, aradan bir neçə gün keçdikdən sonra Tahirəgilin zəng vurub onu Tovuz rayonuna çağırdıqlarını, bundan sonra Tovuz rayonuna getdiyini və orada Tahirənin atası Sabirin onu qarşılayıb evlərinə apardığını, həmin günü gecə onlarda qaldığını, həmin gecə Sabirgilin ona Bakı şəhərində Prezident Aparatının həyətində Tahirənin ona dediyi mülklə bağlı məsələləri danışdıqlarını, onlara bu məsələlərdən anlayışının olmadığını, onları Ağdaş şəhərində vəkillə tanış edə biləcəyini və həmin vəkilin vasitəsilə işlərini görə biləcəklərini bildirdiyini, səhəri günü Tahirə və Elşənin Ağdaş şəhərinə gəldiklərini, onları Ağdaş şəhərində Fəzli və vəkil Ehtibarla tanış etdiyini, onlar Ehtibar müəllimlə tanış olub onunla müqavilə bağlayıb 200 manat pul verdiklərini, təxminən bir neçə gün keçdikdən sonra Tahirəgilin yenə də ona zəng vurub onu Tovuz rayonuna çağırdıqlarını, orada Tahirənin atası Sabirin ona qızı İlahənin aliment işi ilə bağlı onlara köməklik etməsini xahiş etdiyini, yenə də onlara vəkil Ehtibarla əlaqə saxlamalarını bildirdiyini, Tahirəgilin ona 50 manat yol pulu verdiklərini, təxminən iki üç gün keçdikdən sonra Tahirəgilin Ağdaş şəhərinə gəldiklərini və Ali Məhkəməyə şikayət yazılmalı olduğunu dediklərini, bundan sonra birlikdə Fəzli müəllimə ərizə yazdırdıqlarını, Fəzlinin də onlara gedib vəkil Ehtibarla müavilə bağlamalarını dediyini, Tahirəgilin də Ehtibarla müqavilə bağladıqlarını və ərizə yazdırdıqlarını, bundan sonra onların çıxıb getdiklərini, təxminən bir həftə keçdikdən sonra yenə də Tahirəgilin ona zəng vurub yaşadıqları evə çağırdıqlarını, orada ona rəhmətə gedən yaxınlarının olduğunu, ona görə də kənara çıxa bilmədiklərini və İlahənin əmlak məsələləri ilə bağlı sənədləri, eyni zamanda 400 manat da sənədlərin xərci üçün pul verdiklərini, həmin pulu götürüb onların sənədlərinə xərclədiyini, eyni zamanda sənədləri mütəxəssis Elnura verdiyini və Elnur həmin sənədləri hazırlayıb ona verdiyini, həmi sənədləri də məhkəməyə verdiyini, bundan əlavə məhkəmədən iddia ərizəsi alıb aparıb Tovuz rayonunda Tahirəgilə verdiyini, oradan Tahirəgillə Tovuz rayon poçt şöbəsi vasitəsilə Ali Məhkəməyə həmin sənədləri göndərdiklərini, eyni zamanda Tahirəgilin ona İlahənin boşanması ilə bağlı mülklə əlaqədar iddia ərizəsi yazmaq lazım olduğunu dediklərini, həmin zaman Tahirəgilin ona 300 manat pul verdiklərini, həmin pulları götürüb Ali Məhkəməyə onların adından ərizə yazdırıb göndərdiyini, daha sonra Tovuz rayonunda dövlət reyestr xidmətindən sənədi birlikdə gedib almağı istədiklərini, sonradan Tahirəgilin İlahənin ev tələbilə bağlı sənədləri ona verdiklərini, həmçinin 400 manat pul da verdiklərini, həmin sənədləri gətirib Ağdaş şəhərində Tanrıverdiyə ərizə yazdırıb aparıb kiki gün sonra Tovuz rayonunda özlərinə verdiyini və həmin gecəni orada qaldığını, sonradan Gəncə Apellyasiya Məhkəməsinə gedib İlahənin mülk işi ilə bağlı apellyasiya məhkəməsindən qətnamə alıb verdiyini, bunun üçün Tahirəgilin ona 400 manat pul verdiklərini, bundan sonra qayıdıb Tovuz rayonuna getdiklərini, Tovuz rayonunda ona əziyyət haqqı olaraq 100 manat da pul verdiklərini və oradan çıxıb evlərinə gəldiyini, bundan əlavə Tahirəgilin ona Tovuz rayonundan poçt vasitəsilə müxtəlif tarixlərdə müxtəlif məbləğlərdə pullar göndəriklərini, Tahirəgilini ona həmin pulları yuxarıda qeyd etdiyi sənədlərlə bağlı işləri həll etmək üçün göndərdiklərini göstərdi.